নববর্ষে নতুন সারপ্রাইজ দিতে চলেছেন কোহলি!

ওয়েব ডেস্ক : শুধু জাতীয় দলের হয়ে নয়, ঘরোয়া ক্রিকেটেও ভালো পারফর্ম করছেন ভারতের তারকা ক্রিকেটার বিরাট কোহলি (Virat Kohli)। দক্ষিণ আফ্রিকার বিরুদ্ধে পর পর দু’টি শতরান করেছিলেন তিনি। ঘরোয়া ক্রিকেটেও দু’টি ম্যাচের মধ্যে একটিতে শতরান আর অন্যটিতে করেছেন অর্ধশতরান। এর পরেই নিউজিল্যান্ডের বিরুদ্ধে তাঁর ওয়ানডে সিরিজ খেলার কথা। তবে তার আগে ফের নববর্ষে নতুন সারপ্রাইজ দিতে চলেছেন কোহলি।

সূত্রের খবর, নতুন বছরে বিজয় হাজারে ট্রফিতে (Vijay Hazare Trophy) আরও একটি ম্যাচ খেলতে পারেন ‘কিং’ কোহলি! এক ক্রিকেট বিষয়ক ওয়েবসাইট জানিয়েছে, আগামী ৬ জানুয়ারি রেলওয়েজের বিরুদ্ধে ম্যাচ খেলতে পারেন তিনি। তবে কোহলি আরও একটি ম্যাচ খেললেও, বিজয় হাজারেতে আর কোনও ম্যাচ খেলবেন না রোহিত শর্মা (Rohit Sharma)।

আরও খবর : ক্যানিংয়ে MLA কাপকে ঘিরে বিশৃঙ্খলা, পদপিষ্ট হয়ে আহত বহু

জাতীয় দলে জায়গা পেতে ঘরোয়া ক্রিকেটে খেলতে হবে ‘রো-কো’কে। ভারতীয় ক্রিকেট বোর্ডের (BCCI) তরফে এমনই ফতোয়া জারি করা হয়েছিল। সেই মতো বিজয় হাজারে ট্রফিতে দিল্লির হয়ে কোহলি এবং মুম্বইয়ের হয়ে মাঠে নেমেছিলেন রোহিত। প্রথম ম্যাচে দুই তারকাই সেঞ্চুরি করেছিলেন। তবে দ্বিতীয় ম্যাচে রান পাননি রোহিত। তবে ৭৭ রানের ইনিংস খেলেছিলেন বিরাট। দুই ম্যাচের জন্য ১ লক্ষ ২০ হাজার টাকাও পেয়েছেন তিনি।

অন্যদিকে আগামী ১১ জানুয়ারি থেকে নিউজিল্যান্ডের বিরুদ্ধে শুরু হবে ওয়ানডে সিরিজ। তার জন্য প্রস্তুতি ইতিমধ্যে শুরু হয়েছে। অন্যদিকে ঘরোয়া ক্রিকেটে পারফর্ম করে কোহলি ও রোহিত বুঝিয়ে দিয়েছেন, তাঁরা ফুরিয়ে যাননি। এখনও ভারতীয় ক্রিকেটকে অনেক কিছু দেওয়ার জন্য তৈরি তাঁরা। পাশাপাশি কোহলি বিজয় হাজারেতে আরও একটি ম্যাচ খেলে দায়বদ্ধতার প্রমাণ রাখতে চলেছেন। অন্যদিকে চলতি বছর মোট ১৩টি ম্যাচ খেলেছেন কোহলি। করেছেন ৬৫১ রান।